Ohjelmistoarkkitehtuurin sisällyttäminen ketteriin ohjelmistotuotantomenetelmiin

(<https://www.cs.helsinki.fi/u/mluukkai/ohtu/huomo-kandi.pdf>)

Tero Huomon kandidaattityö Ohjelmistoarkkitehtuurin sisällyttäminen ketteriin ohjelmistotuotantomenetelmiin pohtii, kuinka ohjelmistoarkkitehtuuri voitaisiin paremmin ottaa huomioon ohjelmistokehityksessä erilaisten käytäntöjen ja metodiikkojen laajennoksien avulla. Tekstissä käsitellään suosituimpia ketteriä menetelmiä, Scrumia ja Extreme Programmingia ja esitellään alkuun niiden toimintaa. Ketterien ohjelmistokehityksien suunnittelu voidaan jakaa kolmeen osaan: julkaisun suunnittelu, iteraation suunnittelu ja kehitysjakson aikana tapahtuva suunnittelu. Suunnittelun tärkeydestä kirjoitetaan tutkielmassa paljon, mutta myös siihen kohdistuvasta kritiikistä. Arkkitehtuuri voidaan sisällyttää ohjelmistokehitykseen tai eriyttää omaksi prosessikseen. Jälkimmäisessä on erillinen arkkitehtiryhmä, jolla on oma prosessimalli ja aikataulu. Tutkielman lopussa kerrotaan vielä yleisiä asioita käytännöistä.