Jatkuva eksperimentointi ohjelmistokehityksen tukena

(<https://www.cs.helsinki.fi/u/mluukkai/ohtu/kortelainen-kandi.pdf>)

Esa Kortelainen kirjoittaa kandidaattityössään Jatkuva eksperimentointi ohjelmistokehityksen tukena, kuinka ohjelmistokehityksessä pystyttäisiin mahdollisimman kattavasti vastaamaan asiakkaiden tarpeisiin. Vastaus tähän on jatkuva eksperimentointi jo kehitysvaiheessa. Näin nähdään nopeasti, sopiiko tuote markkinoille vai ei. Tutkielma käsittelee 1940-luvulla alkanutta Lean-ajattelua. Idea oli siinä, että osia tuotettiin vasta kun niille nähtiin tarvetta, eikä tuotettu suuria kasoja etukäteen varastoon odottamaan. Lean-ajattelu tiivistyy ohjelmistotuotannossa muutamaan periaatteeseen: optimoi kokonaisuus, älä haaskaa, rakenna laadukkaasti, opi jatkuvasti, tuota nopeasti, osallista jokainen ja kehity koko ajan paremmaksi. Internetin kehittyminen ja pilvipalvelut tehostavat ohjelmiston toiminnan seuraamista ja mahdollisimman monen idean kokeilemista asiakkailla. Nopea tuotteiden parantelu säästää kehittäjiltä sekä aikaa että rahaa, ja tuotteesta tulee asiakkaiden tarpeita vastaava.